## Referat:

## Styremøte Otta IL

## 11.02.21 – kl. 19.00, Teams

**Til stede:** Kitt Heidi Telebond, Sidsel Sandum, Rune Bjørnsrud, Beate Lindby, Jonny Båtstad, Rolv Myrum, Rune Solhjem og Tone Nygård Engemoen

**Sak 1: Oppfølging og gjennomgang av handlingspunkt fra møtet 28.01.21**

* Ansvarsfordeling

Rolf har funnet igjen en del dokumentasjon med rollebeskrivelser osv. som tidligere er utarbeidet. Dette sendes over til fotball v/Sidsel. I disse dokumentene mangler rollebeskrivelse for sportslig leder. Det oppleves som stor arbeidsmengde på sportslig leder og det etterlyser derfor tydelige instrukser.

Fotballgruppa lager et utkast og sender til Rolv, så skal styret være med å ferdigstille denne.

Eksempel på spørsmål som må svares ut:

* Ansvarsfordeling rundt det å skaffe trenere
* Hvem følger opp/deltar i møter med de forskjellige lagene
* Konflikthåndtering mellom foreldre, trenere, lagledere
* Hvem avlaster sportslig leder?

Det finnes forslag til utkast til denne rollebeskrivelsen på siden til Norges Fotballforbund

Fotballstyret har nå tydelig ansvarsområder og oppgaver er fordelt. Men mye faller uansett på sportslig leder, ettersom mye erfaring og kunnskap er knyttet opp mot denne ressursen. Det må tydelig ansvarsfordeling og delegering. Og det er viktig at alle i styret har konkrete ansvarsområder.
I dag er det fordelt slik:
Kvalitetsklubb: Kristin, Sidsel og Roger. (Som i tillegg ivaretar rollen som sportslig leder)
Daglig drift og spørsmål: Jarle og Espen.

Fokus for fotballgruppa nå:
Kvalitetsklubb-prosjektet, samt renovering av kiosk. Disse aktivitetene genererer en del arbeidsoppgaver som tar noe tid.

Status på renovering av kiosk er at det har vært en snekker på befaring. Det er forventet å få et prisoverslag i løpet av uke 7. Ønsker på sikt å videreutvikle kiosken til også å være et sosialt samlingssted.

Både hovedlaget og fotballgruppa har utarbeidet årsjul. Fotballgruppa sitt årsjul er detaljert med datoer og frister. Dette vil være et godt verktøy for nye lagledere og trenere. Dette, samt referat fra alle møter legges på hjemmesiden til Otta IL. Dette for at sikre at alle skal få lik informasjon.

Informasjon om at dette legges på hjemmesiden, blir lagt ut på facebooksiden til Otta IL av Rolv. I tillegg varsler fotballstyret sine lagledere og trenere i sine informasjonskanaler.
Det er opprettet en egen fane «Referat» på hjemmesiden.

Informasjon som skal ut på Otta IL kan enten sendes til Rolv eller leverandør av hjemmesiden som også bistår i slike saker. <https://www.kompanikvam.no/>

Ved hastesaker som må ut, er det greit å sende til Rolv. Er det en publisering som ikke haster, kan det sendes direkte til «Kompani Kvam». Den enkelte undergruppen kan be «Kompani Kvam» om tilganger for å publisere selv. Denne infoen bør kvalitetssikres slik at alt som legges ut er relevant, oppdatert og korrekt. Denne oppgaven må inngå i rollebeskrivelsen til styrene i samtlige undergrupper.

Otta IL betaler Kompani Kvam 15.000,- for hjemmeside og full support

**Sak 2: Forventninger hovedstyret og undergruppene**

* Informasjonsflyt
	+ Informasjonskanaler
	+ Kommunikasjonsstrategi

Viktig at all informasjon nås alle samtidig. For å sikre dette vil alle referat legges tilgjengelig på hjemmesiden. Det skal skrives fyldige referat slik at undergruppene får relevant informasjon. Hvis ikke informasjon er tilgjengelig, må dette etterspørres.

Det er viktig at alle stiller på oppsatte møter. Hvis noen er forhindret til å delta, må vara sendes. Hvis ingen kan stille må det kommuniseres til noen i styret.

Det er viktig at alle blir bevisst på å dele informasjon, etterspørre informasjon, gjøre informasjon tilgjengelig og være bevisst på hvordan ting kommuniseres. Dette gjelder både hovedlaget, undergruppene og daglig leder.

Forslag om å opprette en gruppe på facebook for styrets medlemmer og ledere for undergruppene. Dette for å ha en kommunikasjonskanal for små oppdateringer etter møter og rask kommunikasjon. Dette anses som spesielt viktig i prosjektene med ny hall og uteområde. Det er varslet raske prosesser med korte tidsfrister. Fint å kunne dele synspunkter. Denne gruppen skal være i tillegg til hyppige møter. Rolv oppretter denne.

**Sak 3: Utkast til reviderte statutter**

Gjennomgang av endringer som blir fremmet som forslag på årsmøtet.

**Eventuelt:**

Status på bana:
Vet ikke når denne kan tas i bruk. Planen er å følge med på langtidsvarsel og slå på varmen noen dager før snøen fjernes.

Treningslokaler:
Viktig å være forberedt på hva som skjer når kulturhuset rives. Da vil lagene stå uten treningslokaler en hel sesong. For å ivareta alle barn og unge, samt sørge for at ingen faller ut så er det viktig at det finnes alternative treningslokaler. Otta Skole er kontaktet med forespørsel om å låne gymsalen. Tilbakemeldingen er at gymsalen har «ballforbud» da dette fører til økt slitasje. Dette oppleves som urimelig da denne uansett skal rives og at det anses som svært viktig for å ivareta barn og unges muligheter. Rolv følger dette opp med Sel kommune. Evt. politisk hvis det blir nødvendig.

Rolv blir Otta IL sin kontaktperson inn i prosjektene om ny hall og uteområde. Dette tar han direkte med Sel Kommune v/Kristin Gårdeløkken.

Avslutningsvis viser Rune oss en oversikt på strava.com som bekrefter at løpebana er godt brukt.

Neste styremøte 11.mars kl 19:00. Enten på klubbhuset eller digitalt. Info kommer.
 **For Styret v/** Tone Nygård Engemoen